Α4-0184/96

Ψήφισμα σχετικά με την ανακοίνωση της Επιτροπής για την ανασυγκρότηση της πρώην Γιουγκοσλαβίας (SEC(95)1597 - C4-0595/95)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (SEC(95)1597) - C4-0595/95),

- έχοντας υπόψη τα προηγούμενα ψηφίσματά του σχετικά με την κατάσταση στην πρώην Γιουγκοσλαβία της 26ης Οκτωβρίου 1995 ((ΕΕ C 308 της 20.11.95, σελ. 145)), 14ης Δεκεμβρίου 1995 ((EE C 17 της 22.01.96, σελ. 147)), 29ης Φεβρουαρίου 1996 ((ΕΕ C 78 της 18.03.96, σελ. 33)), 14ης Μαρτίου 1996 ((ΕΕ C 96 της 01.04.96, σελ. 230)) και της 18ης Απριλίου 1996 ((Μέρος ΙΙ, σημείο 13 των ΣΠ της 18.04.96)),

- έχοντας υπόψη την ειρηνευτική συμφωνία του Dayton στις 21 Νοεμβρίου 1995 που υπεγράφη στις 14 Δεκεμβρίου 1995 στο Παρίσι, και τα πορίσματα της Διάσκεψης του Λονδίνου για την Ειρήνη στις 8/9 Δεκεμβρίου 1995 καθώς και τις διαπραγματεύσεις της 18ης/19ης Φεβρουαρίου 1996 στη Ρώμη και επίσης τα συμπεράσματα της Διάσκεψης Χορηγών στις 12/13 Απριλίου 1996 στις Βρυξέλλες,

- έχοντας υπόψη τα αποτελέσματα της δημόσιας ακρόασής του στις 23 Απριλίου 1996 σχετικά με την ανασυγκρότηση της πρώην Γιουγκοσλαβίας,

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής καθώς και τη γνωμοδότηση της Επιτροπής Προϋπολογισμών (Α4-0184/96),

Α. πεπεισμένο ότι, μετά από μια τετραετία πολέμου και καταστροφών, η διαρκής ειρήνη δεν είναι δυνατό να εγκαθιδρυθεί με στρατιωτικά και μόνον μέσα, αλλά πρέπει να βασιστεί σε μια πραγματική δέσμευση για συμφιλίωση και να συνοδευθεί από μια πραγματική απονομή δικαιοσύνης, ανάλογη δημόσια τάξη, την ανασυγκρότηση της οικονομίας και από τη δημιουργία δημοκρατικών δομών,

Β. πεπεισμένο ότι η Ευρωπαϊκή Ένωση οφείλει να διαδραματίσει ηγετικό ρόλο στο πλαίσιο των κοινών προσπαθειών της διεθνούς κοινότητας για εφαρμογή των πολιτικών πτυχών του ειρηνευτικού σχεδίου και να συμβάλει στην ανοικοδόμηση της Βοσνίας-Ερζεγοβίνης και άλλων κατεστραμένων περιοχών,

Γ. έχοντας επίγνωση ότι, καθ´ όλη τη διάρκεια του πολέμου, η ΕΕ υπήρξε ο κυριότερος χορηγός ανθρωπιστικής βοήθειας και ότι επίσης κατά τους πρώτους μήνες του 1996, μετά τη Διάσκεψη των Χορηγών Χωρών στις 20/21 Δεκεμβρίου 1995, η ΕΕ ανέλαβε ουσιαστικές χρηματοδοτικές δεσμεύσεις με στόχο την ανασυγκρότηση της χώρας,

Δ. επισημαίνοντας τα αποτελέσματα της Διάσκεψης της Φλωρεντίας σχετικά με την εφαρμογή της ειρηνευτικής συμφωνίας στη Βοσνία-Ερζεγοβίνη, ιδίως όσον αφορά τη διοργάνωση εκλογών, την ελεύθερη κυκλοφορία των προσώπων και την επιστροφή των προσφύγων,

Ε. υπενθυμίζοντας ότι αυτή η βοήθεια έχει για την ανασυγκρότηση έχει συσχετισθεί υποχρεωτικά με σαφείς πολιτικούς όρους τους οποίους θα πρέπει να πληρούν οι δικαιούχοι, δηλαδή:

- σεβασμός των κανόνων δικαίου, των ανθρωπίνων δικαιωμάτων και των θεμελιωδών ελευθεριών, συμπεριλαμβανομένων των δικαιωμάτων των μειονοτήτων,

- δικαίωμα για εκούσια επιστροφή των προσφύγων και των εκτοπισθέντων,

- απελευθέρωση των φυλακισμένων και πλήρη συνεργασία με το Διεθνές Δικαστήριο Εγκλημάτων Πολέμου,

- εγγύηση της ελεύθερης κυκλοφορίας των προσώπων, ιδιαίτερα στη Βοσνία- Ερζεγοβίνη,

ΣΤ. πεπεισμένο ότι όλες οι προσπάθειες για ανασυγκρότηση πρέπει να καθοδηγούνται από τον στόχο της συμβολής στη συμφιλίωση και της οικοδόμησης της συμβίωσης και της αμοιβαίας αποδοχής μεταξύ των διαφόρων εθνοτικών και θρησκευτικών ομάδων,

Ζ. εκτιμώντας ότι από την άποψη αυτή δεν μπορεί να επιτύχει καμιά ανασυγκρότηση χωρίς την ανάπτυξη μιας κοινωνίας που θα παρέχει στους πολίτες μια σταθερή βάση για διαρκή και μόνιμη ειρήνη.

Η. επισημαίνοντας τις περαιτέρω προσπάθειες για αποσταθεροποίηση της κατάστασης στη Βοσνία-Ερζεγοβίνη, όπως είναι η αυτοανακήρυξη μιας χωριστικής κυβέρνησης της κροατικής «Δημοκρατίας της Herzeg-Bosna», οι βίαιες επιθέσεις κατά του πρώην πρωθυπουργού Haris Silajdzic και άλλα επεισόδια που θα μπορούσαν να θέσουν σε κίνδυνο τη διοργάνωση ελεύθερων και έντιμων εκλογών στη Βοσνία-Ερζεγοβίνη,

Θ. αναγνωρίζοντας ότι η βελτίωση των πολιτικών συνθηκών, η συμφιλίωση, η επανένταξη και η ανασυγκρότηση χρειάζονται μακροπρόθεσμες προσπάθειες που υπερβαίνουν κατά πολύ την ημερομηνία στάθμευσης των διεθνών δυνάμεων επιβολής του ειρηνευτικού σχεδίου (ΙFΟR),

Ι. αναγνωρίζοντας τον ουσιαστικότατο ρόλο που διαδραματίζουν οι ΜΚΟ, η αποστολή των οποίων πραγματοποιείται σε δύσκολες συνθήκες, χωρίς επαρκή μέσα και χωρίς κάποιο είδος συντονισμού,

1. χαιρετίζει την μέχρι τούδε σημειωθείσα πρόοδο στην εφαρμογή του ειρηνευτικού σχεδίου στη στρατιωτική του διάσταση καθώς και την καθιέρωση των αναγκαίων δομών για την εφαρμογή του πολιτικού σκέλους του σχεδίου.

Εκφράζει σε αυτό το πλαίσιο την εμπιστοσύνη του και υποστηρίζει το έργο του Ύπατου Εκπροσώπου, της Ευρωπαϊκής Επιτροπής, των διεθνών οργανισμών και των ΜΚΟ που είναι παρόντες επί τόπου[semigr ]

2. θεωρεί ότι η εδραίωση της ειρήνης, η συμφιλίωση και η ανασυγκρότηση στην πρώην Γιουγκοσλαβία είναι η μεγαλύτερη πρόκληση στον τομέα της εξωτερικής πολιτικής και της πολιτικής ασφάλειας για την ΕΕ από τη στιγμή της δημιουργίας της, παρά το γεγονός ότι η εφαρμογή της ειρηνευτικής συμφωνίας είναι ευθύνη της διεθνούς κοινότητας στο σύνολό της, και η οποία στα μάτια της δικής της κοινής γνώμης θα είναι σημαντικός δείκτης της αξιοπιστίας και της αποτελεσματικότητας για μια κοινή εξωτερική πολιτική και πολιτική ασφάλειας[semigr ] υποστηρίζει κατά συνέπεια με σθένος όλες τις προσπάθειες στις οποίες η ΕΕ μπορεί να συμβάλει πολιτικά, χρηματοδοτικά και οικονομικά[semigr ]

3. φρονεί ότι η υποστήριξη στο πλαίσιο του προγράμματος ανασυγκρότησης θα πρέπει να σταματήσει όταν οι αρμόδιες αρχές δεν σέβονται τις διατάξεις της ειρηνευτικής συμφωνίας του Dayton, ιδίως όσον αφορά τη διάσταση των δικαιωμάτων του ανθρώπου[semigr ]

Ι. σε ό,τι αφορά την ανασυγκρότηση και το σεβασμό των ανθρωπίνων δικαιωμάτων

4. είναι πεπεισμένο ότι, μετά από μια τετραετία πολέμου, καταστροφών και σφαγής του άμαχου πληθυσμού, η συμφιλίωση και η βιώσιμη ειρήνη μπορεί να επιτευχθεί μόνον εφόσον εντοπισθούν και συλληφθούν οι υπεύθυνοι για εγκλήματα πολέμου, κυρίως οι βασικοί υποκινητές και να λογοδοτήσουν για τις πράξεις τους στο Διεθνές Δικαστήριο για τα Εγκλήματα Πολέμου[semigr ] τονίζει με έμφαση ότι και οι τοπικές αρχές είναι υπεύθυνες για τη σύλληψη ύποπτων ως εγκληματιών πολέμου[semigr ] υπογραμμίζει ότι η διεθνής κοινότητα πρέπει κατά συνέπεια να επιμείνει στην ενεργό συνεργασία με το Δικαστήριο Εγκλημάτων Πολέμου στη Χάγη ως προϋπόθεση για οποιαδήποτε μορφή βοήθειας ανασυγκρότησης πέραν της ανθρωπιστικής βοήθειας[semigr ]

5. καλεί τα Ηνωμένα Έθνη να τροποποιήσουν το καθεστώς του Διεθνούς Δικαστηρίου με στόχο την ενίσχυση της αποτελεσματικότητάς του, προβλέποντας τη δυνατότητα να δικάζονται ερήμην οι υπεύθυνοι των ιδιαζόντως σοβαρών εγκλημάτων[semigr ]

6. θεωρεί άκρως σημαντικό το ξεκαθάρισμα της κατάστασης όσον αφορά τις χιλιάδες των αγνοουμένων, καλεί δε όλες τις διεθνείς οργανώσεις, αναλόγως των αρμοδιοτήτων που έχει η καθεμιά από αυτές, να συνεργασθούν για την έρευνα και την εξακρίβωση των γεγονότων και για τον καταμερισμό των ευθυνών[semigr ]

7. υπογραμμίζει ότι η διασφάλιση της ελεύθερης κυκλοφορίας των προσώπων εντός της Ομοσπονδίας και της αυτοανακηρυχθείσας Δημοκρατίας Serbska, αποτελεί βασικό παράγοντα για μια βιώσιμη ειρήνη αλλά, παρά την ασφάλεια που έχει δημιουργήσει η παρουσία της IFOR, η άσκηση της ελεύθερης κυκλοφορίας εμποδίζεται σοβαρά από τη συνεχιζόμενη πολιτική κωλυσιεργία και το κλίμα φόβου[semigr ] πιστεύει ότι, ενόσω δεν συνεργάζονται πλήρως όλες οι πλευρές με την IFOR, τη διεθνή αστυνομική δύναμη και άλλες διεθνείς οργανώσεις για την εξασφάλιση της ελεύθερης κυκλοφορίας, δεν είναι πιθανό να επιτευχθούν η συμφιλίωση, η εμπιστοσύνη του πληθυσμού στην ειρήνη και η επάνοδος των προσφύγων και των εκτοπισμένων[semigr ]

8. καταδικάζει τις συγκρούσεις στο Μοστάρ, το Σεράγεβο και σε άλλα μέρη της Βοσνίας-Ερζεγοβίνης, τα οποία μαρτυρούν ακόμη την επιρροή εξτρεμιστικών στοιχείων, των οποίων η ιδεολογία και οι μέθοδοι δράσης προκάλεσαν την φρίκη του πολέμου. Αυτού του είδους τα γεγονότα θέτουν σε δοκιμασία την διαδικασία της επανένταξης και της συμφιλίωσης των διαφόρων εθνοτήτων[semigr ]

9. θεωρεί ότι η καταπολέμηση συμμοριών και μαφιόζικων ομάδων μαφίας, καθώς και η προστασία της ελεύθερης κυκλοφορίας και των παλιννοστούντων προσφύγων απαιτεί σκληρότερη παρέμβαση απ' ό,τι προβλέπεται στη συμφωνία του Dayton[semigr ]

10. καλεί το Συμβούλιο να προωθήσει, στο πλαίσιο των Ηνωμένων Εθνών ή σε άλλο πλαίσιο, την διεξαγωγή διεθνούς έρευνας για την εφαρμοσθείσα πολιτική όσον αφορά την κατάληψη της Srebrenica κατά τον Ιούνιο του 1995[semigr ]

ΙΙ. σε ό,τι αφορά τους πρόσφυγες και τους εκτοπισμένους

11. επισημαίνει ότι η ασφάλεια καθώς και η δυνατότητα των χωρών καταγωγής να υποδεχθούν και να απορροφήσουν όσους επιστρέφουν από τις χώρες ασύλου πρέπει να αποτελέσει το σημείο εκκίνησης για οποιεσδήποτε αποφάσεις που αφορούν την επιστροφή των προσφύγων[semigr ]

12. καλεί τα κράτη μέλη της ΕΕ που έχουν χορηγήσει άσυλο σε πρόσφυγες από την πρώην Γιουγκοσλαβία, να καταρτίσουν κοινό συνολικό σχέδιο που θα συντονίζεται από την Επιτροπή και το οποίο να προβλέπει εθελούσιο και συντονισμένο σταδιακό επαναπατρισμό, όπως προτείνει η Ύπατη Αρμοστεία των Ηνωμένων Εθνών για τους Πρόσφυγες, και το οποίο να διασφαλίζει ένα ασφαλές περιβάλλον με την επείγουσα απομάκρυνση των ναρκών από την περιοχή, καθώς και την ύπαρξη επαρκούς στέγης και βασικών υπηρεσιών[semigr ]

13. καλεί όλες τις κυβερνήσεις των δημοκρατιών της πρώην Γιουγκοσλαβίας να εγκρίνουν ή να αναθεωρήσουν τη νομοθεσία σχετικά με την ιδιοκτησία ούτως ώστε οι πρόσφυγες να μπορούν να ανακτήσουν νομίμως τις περιουσίες τους[semigr ]

ΙΙΙ. σε ό,τι αφορά τις εκλογές και την ελευθερία των μέσων μαζικής ενημέρωσης

14. θεωρεί ότι το γεγονός ότι οι κατ' εξοχήν υπεύθυνοι για την εθνοτική κάθαρση εξακολουθούν να παραμένουν στις θέσεις τους αποτελεί ανυπέρβλητο εμπόδιο για την πραγματοποίηση ελεύθερων και τιμίων εκλογών και ως εκ τούτου προτρέπει να αφαιρεθεί οριστικώς η εξουσία από τα χέρια τους[semigr ]

15. καλεί την ΕΕ και τους άλλους διεθνείς οργανισμούς να εξασφαλίσουν ότι οι δημοτικές εκλογές στο Μοστάρ, που πρόκειται να διεξαχθούν στις 30 Ιουνίου 1996, θα είναι ελεύθερες και δίκαιες και ζητεί από τα κράτη μέλη να δώσουν την ευκαιρία στους Σέρβους πρόσφυγες του Μόσταρ να ψησφίσουν στις πρεσβείες τους στο Βελιγράδι[semigr ]

16. πιστεύει ότι η διενέργεια ελεύθερων και δημοκρατικών εκλογών στη Βοσνία- Ερζεγοβίνη πριν από τις 14 Σεπτεμβρίου 1996 πρέπει να αποτελέσει σημαντικό βήμα προς την καθιέρωση κοινών δημοκρατικών θεσμών και τον αποκλεισμό, βάσει της συμφωνίας του Dayton, όλων όσοι έχουν κατηγορηθεί ως εγκληματίες πολέμου από οποιοδήποτε δημόσιο λειτούργημα[semigr ]

17. προτρέπει το Συμβούλιο, την Επιτροπή και το σύνολο της διεθνούς κοινότητας να πράξουν το παν προκειμένου να εξασφαλισθούν οι αναγκαίες προϋποθέσεις για τη διενέργεια εκλογών στη Βοσνία-Ερζεγοβίνη[semigr ]

18. καλεί το Συμβούλιο Υπουργών να αποφασίσει μια κοινή δράση στενής παρακολούθησης όλων των φάσεων της εκλογικής διαδικασίας, ξεκινώντας από την προεκλογική εκστρατεία, από κοινού με τη ΔΑΣΕ, και να συμπεριλάβει πλήρως το Ευρωπαϊκό Κοινοβούλιο στην αντιπροσωπεία παρατηρητών της ΕΕ[semigr ]

19. φρονεί ότι, προκειμένου να εξασφαλισθούν ελεύθερες και τίμιες εκλογές, πρέπει να υπάρξει καλύτερη συνεργασία μεταξύ της Ομοσπονδίας και της Republika Srpska στο πλαίσιο του κράτους της Βοσνίας-Ερζεγοβίνης[semigr ]

20. πιστεύει ότι, μετά τη δημοσίευση των προσωρινών εκλογικών καταλόγων, βασισμένων στην απογραφή του 1991, όλοι οι πολίτες της Βοσνίας-Ερζεγοβίνης είτε μένουν εκεί είτε στο εξωτερικό, πρέπει να έχουν την ευκαιρία να ελέγξουν το όνομά τους καθώς επίσης και το δικαίωμα να ψηφίσουν σε διαφορετικό δήμο ή κοινότητα από αυτήν στην οποία είχαν απογραφεί το 1991 ή, σε περίπτωση που το θεωρούν αδύνατο, οπουδήποτε αλλού στη Βοσνία- Ερζεγοβίνη[semigr ] ζητεί δε από τα κράτη μέλη να βοηθήσουν ενεργά στις επερχόμενες εκλογές τη συμμετοχή των Βοσνίων προσφύγων που ζουν σήμερα στην ΕΕ[semigr ]

21. καλεί τα κράτη μέλη να παράσχουν διαβεβαιώσεις στους πρόσφυγες που ψηφίζουν στις εκλογές ότι, παρόλο που αυτό μπορεί να αποτελεί ένδειξη μιας πρόθεσης επανόδου, δεν είναι σε καμία περίπτωση υποχρέωση των προσφύγων να επανέλθουν, όσο οι συνθήκες δεν ευνοούν την επάνοδο[semigr ] τονίζει ότι τούτο ισχύει τόσο για αυτούς που ψηφίζουν αυτοπροσώπως όσο και για αυτούς που ψηφίζουν εξ αποστάσεως[semigr ] χαιρετίζει τα μέτρα που έχουν ήδη ληφθεί από ορισμένα κράτη μέλη προκειμένου να εξασφαλισθεί ότι η αυτοπρόσωπη ψηφοφορία δεν θα επηρεάσει το δικαίωμα των ψηφοφόρων να εξακολουθήσουν να επωφελούνται της προσωρινής προστασίας και να γίνουν εκ νέου δεκτοί στη χώρα υποδοχής[semigr ]

22. αποδοκιμάζει τα επαναλειμμένα επεισόδια στην Republika Srpska όπου πρόσφυγες, προσπαθώντας να επισκεφθούν τις παλιές εστίες τους, δολοφονήθηκαν και βασανίστηκαν και είναι της γνώμης ότι τα γεγονότα αυτά υπονομεύουν σοβαρά την εκλογική διαδικασία[semigr ]

23. απευθύνει έκκληση στις δικές του πολιτικές δυνάμεις καθώς και στα πολιτικά κόμματα, τις συνδικαλιστικές ενώσεις, τους κοινωνικούς, θρησκευτικούς και πολιτιστικούς θεσμούς των χωρών της ΕΕ να στηρίξουν τις δυνάμεις εκείνες που έχουν ταχθεί υπέρ της ειρηνευτικής διαδικασίας και δεσμευθεί στο δρόμο της συμφιλίωσης και της επανένταξης, του δικαίου και της δημοκρατίας[semigr ] ζητεί από τα θεσμικά όργανα της ΕΕ να παράσχουν στους διεθνείς και τοπικούς ΜΚΟ, που καταβάλλουν προσπάθειες για την οικοδόμηση και ενίσχυση της κοινωνίας των πολιτών, τα απαραίτητα μέσα για την υλοποίηση αυτών των προσπαθειών τους[semigr ]

24. επαναλαμβάνει ότι πρέπει να υπάρξει, σε ολόκληρη την χώρα, ισότιμη και ελεύθερη πρόσβαση στα μέσα μαζικής ενημέρωσης όλων των επισήμως καταγραμμένων κομμάτων τόσο πριν όσο και κατά τη διάρκεια της προεκλογικής εκστρατείας, ιδίως δε στο ραδιόφωνο και την τηλεόραση[semigr ]

25. θεωρεί ότι, πρέπει να απαγορευθούν ουσιαστικά οι εμπρηστικές εκπομπές και οι εσκεμμένες παραπλανητικές πληροφορίες, που έχουν ως στόχο την διατήρηση ή την αναζωπύρηση του εθνοτικού μίσους[semigr ]

26. επιβεβαιώνει τη θέση του για την ελευθερία γνώμης των μέσων μαζικής ενημέρωσης την οποία είχε ήδη λάβει στο προαναφερθέν ψήφισμά του της 14ης Μαρτίου 1996 και καλεί την Επιτροπή και τον Ύπατο Εκπρόσωπο να στηρίξουν και να προωθήσουν τα αδέσμευτα και ανεξάρτητα μέσα μαζικής ενημέρωσης που έχουν υιοθετήσει ως βασικό τους στόχο την ανασυγκρότηση μιας δημοκρατικής και πολυεθνικής κοινωνίας[semigr ]

ΙV. σε ό,τι αφορά την χρηματοδοτική βοήθεια

27. εκφράζει την ικανοποίησή του για τις δεσμεύσεις για χρηματοδότηση που ανελήφθησαν κατά την Διάσκεψη των Χορηγών Χωρών στις 12/13 Απριλίου 1996 στις Βρυξέλλες[semigr ]

28. αναγνωρίζει τις σημαντικές προσπάθειες που κατέβαλε η ΕΕ για την χρηματοδότηση και την ικανοποίηση των πλέον επειγουσών αναγκών για βελτίωση των συνθηκών διαβίωσης του πληθυσμού, εν μέρει μέσω του προγράμματος βασικής βοήθειας PHARE[semigr ] επιβεβαιώνει τη θέση που είχε λάβει στο προαναφερθέν ψήφισμά του της 29ης Φεβρουαρίου 1996 και σύμφωνα με την οποία η χρηματοδοτική συμβολή της ΕΕ δεν μπορεί να χρηματοδοτηθεί μόνον από το PHARE, αλλά χρειάζεται ειδική χρηματοδότηση στο πλαίσιο της αναθεώρησης των δημοσιονομικών προοπτικών, μέσω ειδικού προγράμματος[semigr ]

V. σε ό,τι αφορά την ανόρθωση και την ανασυγκρότηση της οικονομίας

29. πιστεύει ότι μια ταχεία και πειστική έναυση της οικονομικής ανόρθωσης θα είναι ο καλύτερος τρόπος να περιορισθεί σημαντικά η εξάρτηση του πληθυσμού από την ανθρωπιστική βοήθεια και προκειμένου να καταδειχθεί, πριν από τις εκλογές, ότι η συμμόρφωση προς τη συμφωνία του Dayton και η συνεργασία αποφέρει απτά οφέλη[semigr ]

30. είναι της άποψης ότι πρέπει να δοθεί προτεραιότητα σε σχέδια που συμβάλλουν στην οικονομική αποκατάσταση της χώρας και διευκολύνουν τη διαδικασία της συμφιλίωσης[semigr ]

31. καλεί όλες τις πλευρές να θεσπίσουν αμέσως, σε κάθε δήμο, ένα πρόγραμμα οικονομικής ανόρθωσης προορισμένο να αποκαταστήσει τις καταστροφές που προκάλεσε ο πόλεμος, τις τακτικές υπηρεσίες (υπηρεσίες κοινής ωφελείας, μεταφορές και άλλες τοπικές υπηρεσίες) και να προαγάγει την στεγαστική δραστηριότητα, δίνοντας προτεραιότητα στην απασχόληση των αποστράτων των ενόπλων δυνάμεων[semigr ]

32. πιστεύει ότι η διεθνής βοήθεια για την ανασυγκρότηση πρέπει να διατεθεί για τις βασικές ανάγκες υποδομών στους τομείς της ηλεκτροδότησης και της ενέργειας, των τηλεπικοινωνιών και των οδικών και σιδηροδρομικών συνδέσεων, συμβάλλοντας επίσης με τον τρόπο αυτό στην ανοικοδόμηση των κατοικιών, πράγμα το οποίο είναι απαραίτητο για την επιστροφή μεγάλου αριθμού προσφύγων[semigr ] η εν λόγω βοήθεια πρέπει να περιλαμβάνει την χρηματοδότηση των τακτικών δαπανών, όπως είναι οι μισθοί στον τομέα της υγείας και της παιδείας, τουλάχιστον για ένα περιορισμένο διάστημα[semigr ]

33. τονίζει την ανάγκη να γεφυρωθεί το «χάσμα» ανάμεσα στην ανθρωπιστική βοήθεια και την ανασυγκρότηση μεγάλης κλίμακας με την υποστήριξη στοχοθετημένων σχεδίων αποκατάστασης σε μικρή κλίμακα, τα οποία θα δίνουν έμφαση στην κατοικία αλλά θα συμπεριλαμβάνουν τα σχολεία και τις ιατρικές εγκαταστάσεις, με την ελπίδα ότι αυτή η μορφή στοχοθετημένης βοήθειας θα προλειάνει το έδαφος για την επάνοδο πολλών εκτοπισμένων σε δήμους και κοινότητες όπου το κυριότερο εμπόδιο στην επάνοδο είναι η καταστροφή της υποδομής και όχι η πολιτική κωλυσιεργία[semigr ]

34. επιθυμεί να δοθεί ιδιαίτερη προσοχή στα προγράμματα που συμβάλλουν στη συνεργασία μεταξύ της Ομοσπονδίας και της Republika Srpska και τονίζει ότι η εμπειρία του διασυνοριακού προγράμματος PHARE θα πρέπει να χρησιμοποιηθεί ως σημαντική βάση, διατηρουμένης συγχρόνως της αρχής της αιρεσιμότητας[semigr ]

35. ενθαρρύνει την Επιτροπή να συνεχίσει το πρόγραμμα βασικής βοήθειας PHARE και να το επικεντρώσει σε μια δεύτερη φάση σε εκείνους τους τομείς και τα έργα που μπορούν να βοηθήσουν στη μείωση της ανεργίας, στην ενίσχυση των δημοσίων θεσμών και διοικήσεων και να προετοιμάσουν τα μελλοντικά προγράμματα παροχής βοήθειας της ΕΕ από κοινού με τα επενδυτικά προγράμματα της ΕΤΕπ, της ΕΤΑΑ και της Διεθνούς Τράπεζας για την Ανασυγκρότηση και την Ανάπτυξη[semigr ]

36. Ζητεί από την Επιτροπή να προβεί σε αξιολόγηση ως προς την ανάγκη να διατεθούν δημοσιονομικά, χρηματοδοτικά και εκτελεστικά μέσα για την εκπλήρωση τόσο ευρείων πολύπλοκων και επειγουσών αρμοδιοτήτων όπως αυτές που αφορούν τη Βοσνία - Ερζεγοβίνη και να αποφευχθούν καθυστερήσεις γραφειοκρατικού χαρακτήρα κατά την εφαρμογή σχεδίων παρέμβασης[semigr ]

VΙ. σε ό,τι αφορά τη Διάσκεψη για τον απολογισμό της εφαρμογής της ειρηνευτικής διαδικασίας

37. εκφράζει τη λύπη του διότι η «Διάσκεψη για τον Απολογισμό της Εφαρμογής της Ειρήνης» της 13-14 Ιουνίου 1996 στην Φλωρεντία δεν κατέληξε σε σαφή απόφαση για να εξαφανισθούν οι κύριοι υπεύθυνοι του πολέμου εναντίον της Βοσνίας-Ερζεγοβίνης ούτε για την εφαρμογή του πολιτικού σκέλους της ειρηνευτικής διαδικασίας και μάλιστα ενόψει των προσεχών εκλογών[semigr ]

38. φρονεί ότι, παρά τα θετικά αποτελέσματα της Διάσκεψης της Φλωρεντίας για τον απολογισμό της εφαρμογής της ειρηνευτικής της διαδικασίας, πρέπει να ενισχυθούν ορισμένες πτυχές όσον αφορά την διεξαγωγή των εκλογών στη Βοσνία-Ερζεγοβίνη, και ότι οι πτυχές αυτές εξαρτώνται από τη βούληση όλων των μερών: η δημιουργία των απαραίτητων προϋποθέσεων για τη διεξαγωγή ελεύθερων εκλογών και η πραγματική διασφάλιση της ελεύθερης κυκλοφορίας των προσώπων που θα επιτρέψει την άσκηση του εκλογικού δικαιώματος[semigr ]

39. εκφράζει την ικανοποίησή του για την επίτευξη και υπογραφή, μεταξύ της Ομοσπονδιακής Δημοκρατίας της Γιουγκοσλαβίας, της Δημοκρατίας της Κροατίας και της Δημοκρατίας της Βοσνίας-Ερζεγοβίνης, συμφωνίας περί περιορισμού των βαρέων όπλων που θα συμβάλει στην περιορισμό του κινδύνου μελλοντικών συγκρούσεων[semigr ]

40. θεωρεί ότι η οικονομική και εμπορική πολιτική της Ένωσης απέναντι στις χώρες της πρώην Γιουγκοσλαβίας πρέπει να ενθαρρύνει την περιφερειακή ολοκλήρωση και να οδηγήσει (μόλις το επιτρέψουν οι πολιτικές συνθήκες) στη σύναψη συμφωνιών συνεργασίας και, μακροπρόθεσμα, συμφωνιών σύνδεσης μεταξύ της Ένωσης και των χωρών αυτών[semigr ]

41. θεωρεί εξάλλου ότι η Ένωση πρέπει να λάβει υπόψη τα αυτόνομα μέτρα στον εμπορικό τομέα, και, ιδιαίτερα στο πλαίσιο του ΣΓΠ (συστήματος γενικευμένων προτιμήσεων)[semigr ]

42. τονίζει ότι η χορήγηση μεγαλύτερης βοήθειας για την ανασυγκρότηση πρέπει να εξαρτηθεί από τα αποτελέσματα αυτής της αξιολόγησης καθώς και από το αποτέλεσμα των εκλογών του Σεπτεμβρίου 1996[semigr ]

43. εκφράζει την άποψη ότι η επένδυση που αντιπροσωπεύουν οι οικονομικές, πολιτικές και ανθρωπιστικές προσπάθειες που κατέβαλαν μέχρι σήμερα η ΕΕ, οι διεθνείς φορείς, ο Ύπατος Εκπρόσωπος και πολυάριθμοι ΜΚΟ δεν πρέπει να χαθούν είτε λόγω ανεπαρκούς χρηματοδότησης, ακόμη χειρότερα, μέσω της πρόωρης απόσυρσης της διεθνούς στρατιωτικής δύναμης θέτοντας με τον τρόπο αυτό σε κίνδυνο τις προσπάθειες εφαρμογής του πολιτικού σκέλους της ειρηνευτικής διαδικασίας που πρέπει να συνεχισθούν και πέρα από τα τέλη του 1996[semigr ] η παρουσία της διεθνούς στρατιωτικής δύναμης πρέπει να εξασφαλίζεται με τους απαιτούμενους ανθρώπινους πόρους όσο θεωρείται αναγκαία, βάσει συμφωνίας μεταξύ όλων των συμμετεχουσών δυνάμεων, και ιδιαίτερα μεταξύ των κρατών της ΕΕ και των Ηνωμένων Πολιτειών[semigr ]

44. καλεί την ΕΕ να εξετάσει περαιτέρω παράταση της διοικητικής μέριμνας της ΕΕ στο Μοστάρ[semigr ] προτρέπει το Συμβούλιο να διευκρινίσει το καθεστώς του προσωπικού της ΕΕ μετά τις 22 Ιουνίου 1996 έτσι ώστε να αποφευχθεί η πρώϊμη απώλεια εμπείρων υπαλλήλων[semigr ]

45. αναθέτει στην αρμόδια επιτροπή της να εκπονήσει έκθεση παρακολουθήσεως πριν από τον Δεκέμβριο του 1996, στην οποία θα αξιολογούνται τα αποτελέσματα και θα εξετάζεται η στρατηγική του μέλλοντος[semigr ]

0

0 0

46. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις και τα κοινοβούλια των κρατών μελών, τις κυβερνήσεις και τα κοινοβούλια των δημοκρατιών της πρώην Γιουγκοσλαβίας και στον Ύπατο Εκπρόσωπο.